### Beslutning

Godkendt.

### Sagsfremstilling

## Resume og sagens baggrund

Lejerbo søger ved mail af 23. februar 2022 om godkendelse af låneoptagelse med kommunegaranti i afd. 527-0 [adresse], [adresse]. Afdelingen består af i alt 10 familieboliger opført som rækkehuse (tæt/lav). Der søges om et 30-årigt realkreditlån på 2.206.000 kr. hos Jyske Realkredit, som stiller krav om 100 % kommunegaranti for lånet ifølge fremsendte garantiberegning. Ansøgning om kommunegaranti kræver Kommunalbestyrelsens godkendelse.

Lejeforhøjelsen som følge af lånet udgør 14,84 % men samtidig nedsættes driftsbudgettet som følge af forbedrings- og opretningsarbejder mv. med 7,96 %, hvilket giver en nettostigning på 6,88 %.

Lånet er til finansiering af udskiftning af tagbelægning.

Kommunalbestyrelsen skal godkende udstedelse af pantebrev i en almen boligorganisation jf. almenboliglovens § 29 samt kommunegaranti til ekstraordinær renovering jf. almenboliglovens § 98.

Lovhjemmel: Almenboligloven

## Indstillinger

Direktøren indstiller at,

1. kommunalbestyrelsen godkender låneoptagelse af 30-årigt realkreditlån på 2.206.000 kr.
2. kommunen yder garanti for lånet på 2.206.000 kr. svarende til 100 % garanti, jf. almenboliglovens § 98.
3. kommunalbestyrelsen godkender lejeforhøjelsen på 6,88 %.
4. godkendelsen er betinget af, at der forinden igangsætning er indhentet de evt. nødvendige tilladelser, jf. bygningsreglementet, lokalplaner mv.

## Behandling

Økonomiudvalget, Kommunalbestyrelsen

## Sagsfremstilling

Afdelingen består af i alt 10 familieboliger som består af rækkehuse (tæt/lav).

Renoveringen består af udskiftning af tagbelægning.

De samlede anlægsudgifter er oplyst til 2.406.000 kr. Udover realkreditlånet forventes resten at blive finansieret af afdelingens henlæggelser. Projektet er godkendt på afdelingsmøde den 4. december 2019 og organisationsbestyrelsesmøde den 22. januar 2020.

*Lejeforhøjelse:*

Lejeforhøjelsen som følge af lånet er oplyst til 330-433 kr. eller en stigning på 6,88 %. Denne skal godkendes af kommunalbestyrelsen, da den er over 5 % jf. almenlejelovens § 10 stk. 3.

![](data:image/png;base64...)

Der gøres opmærksom på, at samtlige beløb – herunder også lejeforhøjelsen - er budgetteret beløb, som vil blive reguleret endeligt i forbindelse med udarbejdelse af byggeregnskab.

*Økonomistabens bemærkninger:*

Garantien er til ekstraordinære arbejder jf. almenboliglovens § 98, hvilket indebærer, at garantien kan gives, såfremt Kommunalbestyrelsen vurderer, at der er tale om ekstraordinære arbejder. Økonomistaben vurderer at dette er tilfældet i nærværende sag, og at et evt. afslag vil indebære, at projektet ikke kan gennemføres.

## Økonomiske konsekvenser

Garantien vil kun få konsekvenser for Kalundborg Kommune, såfremt Lejerbo ikke betaler sine forpligtelser på lånet i garantiperioden. Garantien belaster ikke den kommunale låneramme. Kommunens garantier for lån til Lejerbo udgjorde pr. 31. december 2021 i alt 73.447.116 kr.

### Sagens forløb

23-03-2022 Økonomiudvalget
Anbefales.